committitur socio. Sacra interea circumeunt loca,
usque dum ad beatissimum GERMANVM perueniunt autisiode-
rensem episcopum, eius super hoc benignissimum prestolantes auxilium.
Vbi cum diutissime fatigaretur, et acerrima laniatione
torreretur, glorisissimis prefati GERMANI pontificis meri-
tis, malignorum spirituum pars ab ea eximitur, pars occulto
Dei iudicio inibi omittitur. Aliquandiu post ibidem
remorata, cum quadam rursus die predicti antistitis ba-
silicam uellet ingredi, sicut ipsa postmodum sepe re-
tulit, a quodam sene pulcherrimo uirgam manu feren-
te, ne ei domum penetrare liceret, est prohibita, locumque
sancti Iohannis confessoris tornotrensis exquirere est am-
monita. Huius ergo iterum laborem itineris illis su-
bire fuit, quamquam longas adhibuerint moras, igna-
ri uiarum diuersa sanctorum domicilia peragrantes. Quo
dum peruenissent, qui gestus corporis, queue antiqui
hostis uoces ab ea prosilierint, ineffabile est. Nullum
itaque intra ambitum ipsius aecclesie remedium, nullumque uite
desiderium eidem misere fuit, sed sola mortis proclamatio.

